

**Formulár príkladov dobrej praxe a)**

|  |
| --- |
| ***Názov projektu*** |
| Umiestňovanie dlhodobo nezamestnaných občanov na trhu práce s využitím neštátnych služieb zamestnanosti |

|  |
| --- |
| ***Názov operačného programu*** |
| Ľudské zdroje |

|  |
| --- |
| ***Kód výzvy a ITMS2014+ kód projektu*** |
| OP ĽZ NP 2016/3.1.1/03 kód ITMS2014+: 312031D531 |

|  |
| --- |
| ***Názov prioritnej osi, investičnej priority a špecifického cieľa*** |
| 3 Zamestnanosť  3.1 Prístup uchádzačov o zamestnanie a neaktívnych osôb k zamestnaniu vrátane dlhodobo nezamestnaných a osôb, ktoré sú vzdialené od trhu práce, ako aj miestne iniciatívy v oblasti zamestnávania a podpora mobility pracovnej sily  3.1.1 Zvýšiť zamestnanosť, zamestnateľnosť a znížiť nezamestnanosť s osobitným dôrazom na dlhodobo nezamestnaných, nízko kvalifikovaných, starších a zdravotne postihnuté osoby |

|  |
| --- |
| ***Miesto realizácie projektu (mesto/okres/samosprávny kraj)*** |
| Trnavský kraj, Trenčiansky kraj, Nitriansky kraj, Banskobystrický kraj, Žilinský kraj, Prešovský  kraj, Košický kraj |

|  |
| --- |
| ***Časový rámec realizácie projektu (dátum začatia a dátum ukončenia realizácie projektu: ddmmrrrr – ddmmrrrr)*** |
| 01.01.2017 - 30.06.2019 |

|  |
| --- |
| ***Rozpočet projektu (celkové náklady na projekt a výška poskytnutého nenávratného finančného príspevku)*** |
| 10 005 010,32 EUR |

|  |
| --- |
| ***Kontaktné údaje prijímateľa (názov a sídlo prijímateľa, meno kontaktnej osoby pre projekt, telefón, fax, e-mail, webová stránka)*** |
| Ústredie práce, sociálnych vecí a rodiny  Špitálska 8, 812 67 Bratislava  Slovenská republika  Ing. Desanka Jablonická  02/20444840  [desanka.jablonicka@upsvr.gov.sk](mailto:desanka.jablonicka@upsvr.gov.sk)  www.upsvar.sk |

|  |
| --- |
| ***Ciele projektu (uveďte kľúčové slová)*** |
| Zlepšenie postavenia dlhodobo nezamestnaných občanov na trhu práce, zvýšenie zamestnateľnosti a zamestnanosti dlhodobo nezamestnaných občanov a obnova ich pracovných návykov. |

|  |
| --- |
| ***Cieľové skupiny (uveďte kľúčové slová)*** |
| * znevýhodnený uchádzač o zamestnanie |

|  |
| --- |
| ***Stručný opis projektu: (max. 50 riadkov)*** |
| 1. ***Ciele*** |
| Hlavným cieľom národného projektu je zlepšenie postavenia dlhodobo nezamestnaných občanov na trhu práce, zvýšenie zamestnateľnosti a zamestnanosti dlhodobo nezamestnaných občanov a obnova ich pracovných návykov.  Čiastkové ciele:   * Poskytnutie špecifických služieb dlhodobo nezamestnaným občanom za účelom zvýšenia ich zamestnateľnosti a zamestnanosti a aktívna pomoc pri umiestnení dlhodobo nezamestnaných občanov na trhu práce prostredníctvom agentúr dočasného zamestnávania, podľa § 29 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. * Zintenzívnenie spolupráce úradov práce, sociálnych vecí a rodiny s ADZ pri zamestnávaní dlhodobo nezamestnaných občanov.   S ohľadom na doterajšie výsledky ADZ a motivovaním ADZ prostredníctvom finančného príspevku predpokladáme, že sa do realizácie tohto národného projektu podarí zapojiť cca 5 tis. dlhodobo nezamestnaných občanov (výberová fáza prostredníctvom úradov). Predpokladáme, že z uvedeného počtu sa prostredníctvom ADZ počas trvania 30 mesiacov podarí umiestniť na pracovnom trhu cca 2 513 dlhodobo nezamestnaných občanov najmenej na obdobie 6 mesiacov. |
| 1. ***Plánované aktivity (max. 15 riadkov)*** |
| Hlavná aktivita 1  Poskytovanie finančných príspevkov ADZ  Cieľom hlavnej aktivity je umiestňovanie dlhodobo nezamestnaných občanov, ktorí sú vedení v evidencii UoZ minimálne 24 po sebe nasledujúcich mesiacov, prostredníctvom ADZ.  Podporné aktivity:  Publicita, informovanosť, podporné činnosti |

|  |
| --- |
| ***Plánované publikácie zamerané na šírenie výsledkov projektu, webové stránky alebo iné plánované aktivity*** |
| Publicita a informovanosť bude zabezpečená počas celého obdobia trvania realizácie projektu a bude sa riadiť Manuálom pre informovanie a komunikáciu pre prijímateľov v rámci EŠIF (2014-2020) pre Operačný program Ľudské zdroje. |